Møde i Lutherudvalget mandag den 27. marts 2017

Sted: Hos Eigil

Deltagere: Eigil Tams (BKK)

Susanne Engstrøm(BKK)

Eva Lund (HKK)

Thomas Døssing (HKK)

Kirsten Jordal (HKK) (referent)

1. Budget

Da orglet i Sorgenfri Kirke vil være under restaurering, når vi skal holde koncert dér den 30. oktober, skal vi leje et kontinuum. Vi ved på nuværende tidspunkt ikke, hvad det koster, eller hvor vi bedst lejer et sådant. Eigil taler med Jørgen Ellegaard om det.

Sine Bundgaard skal have 17.000 kr. for de tre koncerter. Vi er stadig lidt i tvivl om, hvor meget vi bør give cellist Samuel Künstler. Denis mener, de budgetterede 7.500 er for meget og har foreslået 5.000 kr., da der ikke er så meget at gøre for en cellist, men han skal dog møde op til prøver m.m. Vi vil foreslå Denis, at det bliver 6.000 kr. Jørgen Ellegaard skal have 5.000 kr., men det er reelt for to koncerter, da den ene af de tre koncerter foregår i hans egen kirke.

De beløb, der figurerer for alle tre solister, er inkl. generalprøven.

Vi skal generelt opjustere budgettet, også med baggrund i tilsagn/afslag fra søgte fonde (se også punkt 3). Thomas ser på dette.

1. Billetpriser, billetsalg (f.eks. Place2book)

BKK har gode erfaringer med Place2book (<https://www.place2book.com/da/index)>. Det er enkelt at anvende, og det er billigt, så det besluttede vi at bruge. Eigil spørger Jes, om han vil hjælpe os med dette.

Vi blev enige om en billetpris på 100,00 kr. og ingen rabat.

Der skal min. være to personer til at sælge billetter til de to koncerter, der kræver billet, da vi skal operere med to forskellige køer, én for dem, der har købt billet på forhånd, og én for dem, der køber i kirken. HKK har gode og stabile billetsælgere ;-)

1. Status for fondsansøgninger

På nuværende tidspunkt har vi søgt:

* Augustinus Fonden (tilsagn om 10.000 kr.)
* Beckett-Fonden (afslag)
* Det Obelske Familiefond (afslag)
* Toyota Fonden (afslag)
* Nordea Fonden (har ikke fået besked endnu)
* Velux Fonden (har ikke fået besked endnu)

Vi blev enige om også at søge Oticon Fonden. Det gør Kirsten.

1. Solister, honorarer og kontrakter

Vi havde allerede talt om honorarer i forbindelse med budgettet (se pkt. 1). Eva tilbød at lave aftaler/kontrakter med solisterne.

1. Noder

Eigil og Peter Krarup (HKK) har sørget for alle nodeindkøb, både til korsangere og til solister, og økonomien er også på plads.

1. Fællesprøver

* 30. september: Prøve for begge kor og organist – helst i Bagsværd Kirke
* 12. oktober: ------------do.---------------
* 26. oktober: Generalprøve med alle involverede i Bagsværd Kirke.

Eigil tjekker med Jørgen Ellegaard, om disse datoer holder, om Jørgen kan, og om vi kan være i Bagsværd Kirke alle gange.

I øvrigt er vi velkomne til at deltage i prøver hos hinanden. BKK har prøve torsdage kl. 19.15 – 22.00. HKK har prøve onsdage kl. 19.15 – 21.45.

1. Annoncering, plakater mv.

Vi får via Eva hjælp til at kreere plakater og program af Louisianas grafiker, Marie d’Origny Lübecker. En Lutherrose kom bl.a. på tale (se evt. her: <http://www.folkekirken.dk/om-troen/reformation/luther/luther-rosen)>. Eva går videre med dette.

Vi skal have to forskellige plakater, da koncerten i Bagsværd Kirke er gratis, og de to andre som aftalt koster 100,- kr.

Kirstens mand, Ralf, vil gerne trykke både plakater, programmer og flyers, som også kom på tale – gratis. Plakaterne skal være klar ultimo august.

Eigil spørger Jes, om han vil lave teksten til programmerne.

Plakaten skal også figurere elektronisk, så vi kan sende til familie, venner og bekendte.

Vi vil lave omtaler i de lokale aviser og i Frederiksborg Amts Avis. Kirsten sørger for dette.

Vi kan allerede nu skrive koncerterne i KultuNaut. Det sørger Kirsten ligeledes for.

1. Praktiske ting

* Podier: Hvor mange har vi tilsammen? Har kirkerne mon noget, vi kan bruge? Vi spørger Peter Krarup, som har en kæmpe viden om alt inden for korsang ☺

Derudover spørger Eigil Jørgen Ellegaard om det samme.

* Påklædning og mapper: Til koncerterne skal vi være klædt i sort, og vi skal have noderne i sorte mapper.

1. Næste møde

Den 21. august. Besked om sted følger senere.

*kj/ 29.3.17*